AIŠKINAMASIS RAŠTAS

Dėl Molėtų rajono savivaldybės 2023 m. užimtumo didinimo programos patvirtinimo

1. **Parengto tarybos sprendimo projekto tikslai ir uždaviniai**

2022 m. gruodžio 30 d. įsigaliojo Lietuvos Respublikos socialinės apsaugos ir darbo ministro 2017 m. gegužės 23 d. įsakymo Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“, pakeitimas. Savivaldybėms suteikta teisė spręsti dėl lėšų Užimtumo didinimo programai skirstymo, atsižvelgiant į užimtumo priemonių poveikį. Programos priemonės leis bedarbiams ir piniginės socialinės paramos gavėjams integruotis į darbo rinką, atstatyti socialinius ir darbo įgūdžius ir didinti Molėtų rajono gyventojų užimtumą. Taip pat siekiama sutvarkyti Molėtų rajono bendro naudojimo viešąsias erdves, atlikti kitus laikino pobūdžio visuomenei naudingus darbus, teikiančius socialinę naudą vietos bendruomenei. Asmenims suteikta galimybė dirbti ne tik trumpalaikio pobūdžio darbus, bus atnaujinti darbiniai įgūdžiai, darbo rinkoje įsitvirtins ir darbo rinkai besirengiantys asmenys, jie integruosis į darbo rinką,  mažės socialinė įtampa ir atskirtis tarp bendruomenės narių. Visiems asmenims bus suteikta galimybė užsidirbti pragyvenimui būtinų lėšų, bedarbiai įgis daugiau socialinių ir darbo įgūdžių, pasitikėjimo savo jėgomis, padidės bedarbių galimybės susirasti nuolatinį darbą, taip pat didės Molėtų rajono gyventojų užimtumas.

Pirmenybė dalyvauti programoje bus teikiama bedarbiams, praradusiems darbinius įgūdžius dėl ilgalaikio nedarbo, dėl įvairių socialinių priežasčių nedirbantiems ir dėl to atsidūrusiems sunkioje materialinėje padėtyje.

1. **Siūlomos teisinio reguliavimo nuostatos:**

Projektas atitinka teisės aktus, reglamentuojančius Užimtumo didinimo programų rengimą.

**3. Laukiami rezultatai:**

Įgyvendinus šioje programoje iškeltus tikslus, numatoma, kad paslaugas gaus 80 asmenų, trumpalaikiam darbui įdarbinta bus 12 asmenų.

**4. Lėšų poreikis ir jų šaltiniai:**

Programos lėšos – 100 000 Eur, iš jų skirta 81,4 tūkst. eurų iš Lietuvos Respublikos valstybės biudžeto specialiųjų tikslinių dotacijų savivaldybių biudžetams, 18,6 tūkst. Eur skirta iš Savivaldybės biudžeto (Socialinio darbuotojo darbui su rizikos asmenimis darbo užmokestis).

**5. Kiti sprendimui priimti reikalingi pagrindimai, skaičiavimai ar paaiškinimai:**